Myndin hefst á 62 ára afmælisdegi Charles Bradley , en myndin segir frá hinum ótrúlega aðdraganda að útgáfu fyrstu plötu söngvarans Charles Bradley , No Time for Dreaming . Þrátt fyrir að hafa verið skilinn eftir einn og yfirgefinn sem barn , og verið heimilislaus um tíma , upplifað bróðurmissi og endalausa fátækt , þá gaf Charles drauminn um að verða atvinnu ... Lesa meira Myndin hefst á 62 ára afmælisdegi Charles Bradley , en myndin segir frá hinum ótrúlega aðdraganda að útgáfu fyrstu plötu söngvarans Charles Bradley , No Time for Dreaming . Þrátt fyrir að hafa verið skilinn eftir einn og yfirgefinn sem barn , og verið heimilislaus um tíma , upplifað bróðurmissi og endalausa fátækt , þá gaf Charles drauminn um að verða atvinnu söngvari aldrei upp á bátinn . Með hjálp upptökustjórans og Grammy verðlaunahafans Gabriel Roth ( Daptone Records ) og tónlistarmannsins Tommy Brenneck , þá hætti Charles að syngja James Brown lögin sem hann hafði sungið í næstum hálfa öld , og einbeitti sér að því að finna sína eigin rödd . Hann fékk tækifæri til að hita upp á tónleikaferð Sharon Jones , sem er frægasti tónlistarmaðurinn sem er á mála hjá Daptone Records . Charles hélt þar tilfinningaríkustu tónleika sína á ferlinum . Þetta gerðist allt eftir efnahagshrunið árið 2008 og söngvar hans um sorg , brostnar vonir um ameríska drauminn , og vonina um betri heim , hitti áhorfendur í hjartastað . Nú var 48 ára gamall draumur hans að verða að veruleika . En nú þegar velgengnin var farin að banka á dyrnar , þá hélt mótlætið áfram að elta hann . Þegar útlit var fyrir að hann myndi missa allt sitt vegna húsnæðisskulda vegna húsnæðis hinnar 87 ára gömlu móður hans , þá dimmdi yfir á ný . En þá gerðist það að fyrsta platan hans varð metsöluplata , og lífið breyttist skyndilega til hins betra . Platan hans var lofuð af gagnrýnendum og varð ein best selda sjálfstæða hljómplata ársins , og lenti á lista Rolling Stone tímaritsins yfir 50 bestu plötur ársins 2011 . Í kjölfarið kom hann fram í spjallþáttum Jay Leno og Carson Daly m.a. og tónlistarmyndband hans fékk 1,5 milljón áhorf á youtube vefnum og var sett á dagskrá VH1 tónlistarsjónvarpsstöðvarinnar . Síðan hefur ferill Charles verið á hraðri uppleið .... minna